b'\n_START_ARTICLE_\nStolnica sv. Petra, K\xc3\xb6ln\n_START_SECTION_\nPrvotna lokacija\n_START_PARAGRAPH_\nKo se je gradnja stolnice leta 1248 za\xc4\x8dela, so na tem mestu \xc5\xbee stale zgodnej\xc5\xa1e zgradbe. Najstarej\xc5\xa1a je bila morda za shranjevanje zrnja in je morda nasledila rimski tempelj, ki ga je zgradil Mercurius Augustus. Od 4. stoletja dalje so bile na tem mestu kr\xc5\xa1\xc4\x8danske zgradbe, vklju\xc4\x8dno s kvadratno, znano kot najstarej\xc5\xa1a stolnico, ki jo je naro\xc4\x8dil Maternus, prvi \xc5\xa1kof v K\xc3\xb6lnu. Prosto stoje\xc4\x8da krstilnica iz 6. stoletja se je nahajala na vzhodnem koncu te stolnice, vendar je bila ob gradnji nove stolnice v 9. stoletju poru\xc5\xa1ena. \xc5\xa0e danes obstajajo ru\xc5\xa1evine krstilnice in osmerokotnega krstilnika.  Druga cerkev, ki se imenuje stara stolnica, je bila kon\xc4\x8dana leta 818. Uni\xc4\x8dena je bila v po\xc5\xbearu 30. aprila 1248, med ru\xc5\xa1enjem, ko so se pripravljali na gradnjo nove stolnice.\n_START_SECTION_\nSrednjeve\xc5\xa1ki za\xc4\x8detek\n_START_PARAGRAPH_\nLeta 1164 je k\xc3\xb6lnski nad\xc5\xa1kof, Rainald iz Dassla pridobil relikvije Treh kraljev, ki jih je sveti rimski cesar Friderik Barbarossa vzel iz bazilike Sant\'Eustorgio, Milano, Italija. (Del relikvij je bil vrnjen v Milano.) Relikvija ima velik verski pomen in je privabljala romarje iz vsega kr\xc5\xa1\xc4\x8danskega sveta. Cerkveni uradniki so za\xc4\x8deli gradnjo stavbe v novem slogu gotske arhitekture, ki je temeljila predvsem na francoski stolnici iz Amiensa._NEWLINE_Temeljni kamen je bil polo\xc5\xbeen 15. avgusta 1248, polo\xc5\xbeil ga je nad\xc5\xa1kof Konrad von Hochstaden. Vzhodni krak je bil zaklju\xc4\x8dena pod vodstvom mojstra Gerharda in bil posve\xc4\x8den leta 1322 ter zaprt z za\xc4\x8dasnim zidom, tako da se je delo lahko nadaljevalo, kljub uporabi cerkve za obrede. \xc5\xa0tiriinosemdeset miserikordov (majhna lesena polica na spodnji strani zlo\xc5\xbeljivega kornega sede\xc5\xbea v cerkvi, name\xc5\xa1\xc4\x8dena da zagotovi del udobja za osebo, ki mora stati v dolgih obdobjih molitve) je stalo v kori v tej gradbeni fazi. Sredi 14. stoletja so delo nadaljevali na zahodni fasadi, po navodilih mojstra Mihaela. Delo se je ustavilo leta 1473, pri \xc4\x8demer bil ju\xc5\xbeni stolp dokon\xc4\x8dan do ravni zvonika in okronan z velikim \xc5\xbeerjavom, ki je ostal v mestu, kot simbol K\xc3\xb6lna 400 let.  _NEWLINE_Nekaj del je potekalo ob\xc4\x8dasno na strukturi ladje med zahodno fasado in vzhodnim krakom, vendar se je tudi to v 16. stoletju prenehalo.\n_START_SECTION_\nDokon\xc4\x8danje v 19. stoletju\n_START_PARAGRAPH_\nV 19. stoletju je romanti\xc4\x8dno navdu\xc5\xa1enje za srednji vek spodbudilo odkritje prvotnega na\xc4\x8drta za fasado. Protestantski pruski dvor se je odlo\xc4\x8dil da dokon\xc4\x8da stolnico. Dosegli so podporo dr\xc5\xbeavljanov; leta 1842 je bil ustanovljen Central-Dombauverein, ki je zagotovil dve tretjini ogromnih stro\xc5\xa1kov, medtem ko je pruska dr\xc5\xbeava dodala preostalo tretjino. Dr\xc5\xbeava je v tem videla na\xc4\x8din za izbolj\xc5\xa1anje odnosov z velikim \xc5\xa1tevilom katoli\xc5\xa1kih subjektov, ki so nastali leta 1815._NEWLINE_Delo se je nadaljevalo leta 1842 s prvotno zasnovo ohranjenih srednjeve\xc5\xa1kih na\xc4\x8drtov in risb, vendar z uporabo bolj sodobnih gradbenih tehnik, vklju\xc4\x8dno s stre\xc5\xa1nimi \xc5\xbeeleznimi nosilci. Ladja je bila zaklju\xc4\x8dena in dograjeni so bili stolpi. Zvonovi so bili name\xc5\xa1\xc4\x8deni v 1870. letih. Najve\xc4\x8dji zvon je Sv. Petersglocke._NEWLINE_Dokon\xc4\x8danje najve\xc4\x8dje nem\xc5\xa1ke stolnice so praznovali kot nacionalni dogodek 14. avgusta 1880, 632 let po tem, ko se je gradnja za\xc4\x8dela. Praznovanja se je udele\xc5\xbeil cesar Viljem I. Nem\xc5\xa1ki.\n_START_SECTION_\nDruga svetovna vojna in povojni \xc4\x8das\n_START_PARAGRAPH_\nStolnica je med drugo svetovno vojno utrpela \xc5\xa1tirinajst zadetkov od letalskih bomb. Hudo po\xc5\xa1kodovana, je kljub temu ostala stati v sicer popolnoma poru\xc5\xa1enem mestu. Obe njeni fiali sta bili zlahka prepoznaven navigacijski cilj pri bombardiranju zavezni\xc5\xa1kih letal._NEWLINE_Popravila so bila zaklju\xc4\x8dena leta 1956. Za\xc4\x8dasno popravilo severozahodnega stolpa je bilo izvedeno leta 1944 s pomo\xc4\x8djo opeke slabe kakovosti, ki so jo na\xc5\xa1li v bli\xc5\xbeini poru\xc5\xa1ene stavbe, tako je ostalo vidno do leta 2005 kot spomin na vojno, ko je bilo odlo\xc4\x8deno, da se ponovno vzpostavi v prvotni videz._NEWLINE_Popravila in vzdr\xc5\xbeevalna dela se nenehno izvajajo v enem ali drugem delu stavbe, ki je le redko popolnoma brez gradbenih odrov. Veter, de\xc5\xbe in onesna\xc5\xbeevanje po\xc4\x8dasi najedajo zunanje kamne. Dombauh\xc3\xbctte, ustanovljena za gradnjo stolnice in izvajanje popravil, pravi, da zaposlujejo najbolj\xc5\xa1e kamnoseke iz Porenja. Obstaja \xc5\xa1ala v K\xc3\xb6lnu, da mora biti vodja Dombauh\xc3\xbctte, Dombaumeister (mojster graditelj stolnice), katoli\xc4\x8dan in brez vrtoglavice. Sedanji Dombaumeister je Michael Hauck. Polovico stro\xc5\xa1kov popravil in vzdr\xc5\xbeevanja \xc5\xa1e vedno nosi Dombauverein.\n_START_SECTION_\n21. stoletje\n_START_PARAGRAPH_\n25. avgusta 2007 je stolnica dobila nov vitraj v oknu ju\xc5\xbenega transepta. S 113 kvadratnimi metri stekla, je okno ustvaril nem\xc5\xa1ki umetnik Gerhard Richter. Sestavljen je iz 11.500 enako velikih ko\xc5\xa1\xc4\x8dkov barvnega stekla, ki spominja na pike, naklju\xc4\x8dno razporejenih preko ra\xc4\x8dunalnika, ki ustvarjajo barvito "preprogo". Po izgubi prvotnega okna v drugi svetovni vojni, je bil prostor za\xc4\x8dasno napolnjen z navadnim steklom.  Nad\xc5\xa1kof  Joachim Cardinal Meisner, ki bi za okna raje imel figurativno upodobitev katoli\xc5\xa1kih mu\xc4\x8dencev 20. stoletja, se ni udele\xc5\xbeil odkritja.  5. januarja 2015 je stolnica ostala temna, reflektorje so izklopili zaradi protestnih demonstracij PEGIDE (Patriotische Europ\xc3\xa4er gegen die Islamisierung des Abendlandes).\n_START_SECTION_\nUnescova dedi\xc5\xa1\xc4\x8dina\n_START_PARAGRAPH_\nLeta 1996 je bila stolnica vpisana na Unescov seznam svetovne dedi\xc5\xa1\xc4\x8dine kot kulturno pomembna lokacija. V letu 2004 je bila dana na seznam "svetovne dedi\xc5\xa1\xc4\x8dine v nevarnosti", kot edina zahodna lokacija v nevarnosti, zaradi na\xc4\x8drtov za gradnjo visoke stolpnice v bli\xc5\xbeini, ki bi vizualno vplivala na lokacijo. Stolnica je bila odstranjen iz seznama lokacij v nevarnosti v letu 2006, po sklepu organov oblasti da omeji vi\xc5\xa1ino stavb, zgrajenih blizu in okoli stolnice._NEWLINE_Kot svetovna dedi\xc5\xa1\xc4\x8dina in s svojo priro\xc4\x8dno lego na turisti\xc4\x8dnih poteh, je stolnica v K\xc3\xb6lnu glavna turisti\xc4\x8dna atrakcija. Mnogi obiskovalci potujejo tudi kot kr\xc5\xa1\xc4\x8danski romarji._NEWLINE_Obiskovalci se lahko povzpnejo po 509 kamnitih spiralnih stopnicah do razglednega platoja pribli\xc5\xbeno 98 m nad tlemi. Plato ponuja slikovit razgled na reko Ren._NEWLINE_18. avgusta 2005 je pape\xc5\xbe Benedikt XVI., v \xc4\x8dasu njegovega apostolskega obiska v Nem\xc4\x8diji, obiskal stolnico kot del sve\xc4\x8danosti Svetovnega dneva mladih 2005. Po ocenah je stolnico v tem \xc4\x8dasu obiskalo en milijon romarjev. Tudi kot del dogodkov ob svetovnem dnevu mladine, je stolnica gostila televizijski prenos gala predstave Beethovnove Missa solemnis, v izvedbi Kraljevega filharmoni\xc4\x8dnega orkestra in Londonskega filharmoni\xc4\x8dnega zbora Sir Gilbert Levine.\n_START_SECTION_\nArhitektura\n_START_PARAGRAPH_\nZasnova stolnice je temeljila na tisti v Amiensu v smislu tlorisa, sloga in dele\xc5\xbea \xc5\xa1irine in vi\xc5\xa1ine osrednje ladje. Tloris ima obliko latinskega kri\xc5\xbea, kot je to obi\xc4\x8dajno pri gotskih stolnicah. Ima dve stranski ladji na obeh straneh glavne, ki pomagata podpirati enega najvi\xc5\xa1jih gotskih obokov na svetu, ki je skoraj tako visok kot pri stolnici v Beauvaisu, ki pa se je sesul. Navzven se prena\xc5\xa1a pritisk preko zunanjih opornikov na francoski na\xc4\x8din. Vzhodni konec ima enojen ambulatorij in dva prehoda do  sedmih kapel okoli apside._NEWLINE_Navznoter je srednjeve\xc5\xa1ki kor bolj raznolika in manj mehanski v podrobnostih, kot stavba iz 19. stoletja. Predstavlja francoski slog ureditev z zelo visoko arkado, ob\xc4\x8dutljivo ozko galerijo triforij, osvetljeno z okni in s podrobnimi okraski zdru\xc5\xbeenimi z okni zgoraj. Okna v svetlobnem nadstropju so visoka z ohranim starim figurativnim steklom v spodnjih oddelkih. Celota je zdru\xc5\xbeena z visokimi stebri, ki potekajo neprekinjeno od tal do kapitelov na za\xc4\x8detku oboka. Obok je navaden \xc5\xa1tiristranski._NEWLINE_Kor ohranja veliko svoje prvotne opreme, vklju\xc4\x8dno z izrezljanimi klopmi; bolj presene\xc4\x8da dejstvo, da so francoske revolucionarne \xc4\x8dete oskrunile stavbo. Velik kamnit kip svetega Kri\xc5\xa1tofa, ki gleda navzdol proti prostoru, je bil prvotno na vhodu v stolnico, pred zaklju\xc4\x8dkom v poznem 19. stoletju._NEWLINE_Ladja ima \xc5\xa1tevilne vitraje iz 19. stoletja. Niz petih na ju\xc5\xbeni strani se imenuje Bayernfenster, in so bili darilo Ludwiga I. Bavarskega in predstavljajo slikarsko nem\xc5\xa1ki slog tedanjega \xc4\x8dasa._NEWLINE_Na zunaj, od dale\xc4\x8d prevladujejo ogromne fiale, ki so povsem germanskega zna\xc4\x8daja, pri \xc4\x8demer openwork podoben tistemu v Ulmu, na Dunaju, v Strasbourgu ali Regensburgu.\n_START_SECTION_\nZakladnica\n_START_PARAGRAPH_\nEden od zakladov stolnice je oltar, ki je bil postavljen leta 1322. Izdelan je iz \xc4\x8drnega marmorja, s trdno plo\xc5\xa1\xc4\x8do dolgo 4,6 m, ki tvori vrh. Sprednji del in stranice so prekrite z belimi marmornatimi ni\xc5\xa1ami, v katerih so dolo\xc4\x8deni liki s kronanjem Marije v sredi\xc5\xa1\xc4\x8du. _NEWLINE_Najbolj pomembna umetnina v cerkvi je Relikviarij Treh Kraljev, ki jo je naro\xc4\x8dil Philip von Heinsberg, nad\xc5\xa1kof v K\xc3\xb6lnu od 1167 do 1191 in jo je naredil Nikolaj iz Verduna leta 1190. Zanjo verjamejo, da ima ostanke Treh modrih mo\xc5\xbe, katerih relikvije je pridobil Friderik Barbarossa ob osvojitvi Milana leta 1164. Grobnica ima obliko velikega relikviarija v obliki bazilikalne cerkve, iz brona in srebra, pozla\xc4\x8dena in okra\xc5\xa1ena z arhitektonskimi podrobnostmi figurativnega kiparstva, emajlom in dragimi kamni. Grobnica je bila odprta leta 1864 in ugotovili so, da vsebuje kosti in obla\xc4\x8dila._NEWLINE_V bli\xc5\xbeini v zakristiji je Gero-Kreuz,  velik kri\xc5\xbe izrezljan v lesu, s sledovi barve in pozlate. Menijo, da je bil naro\xc4\x8den okoli leta 960 za nad\xc5\xa1kofa Gera in je najstarej\xc5\xa1i velik kri\xc5\xbe severno od Alp in prvi znan velik prosto stoje\xc4\x8d severni kip srednjeve\xc5\xa1kega obdobja. _NEWLINE_V zakramentni kapeli je Mail\xc3\xa4nder Madonna ("Milanska Marija") iz \xc4\x8dasa okoli leta 1290, lesena skulptura, ki prikazuje Devico Marijo in otroka Jezusa. Oltar za\xc5\xa1\xc4\x8ditnice K\xc3\xb6lna z oltarnim kosom mednarodnega gotskega slikarja Stephana Lochnerja je v Marienkapelle ("Marijina kapela"). Druga umetni\xc5\xa1ka dela v stolnici so zakladi. V oltarju domuje tudi relikvija svetega Irmgardisa.\n_START_SECTION_\nJudovske table\n_START_PARAGRAPH_\nVgrajene v notranji steni je par kamnitih tabel, na katerih so vklesane dolo\xc4\x8dbe nad\xc5\xa1kofa Engleberta II. (1262-67), na podlagi katerih so Judje imeli dovoljenje za prebivanje v K\xc3\xb6lnu.\n_START_SECTION_\nCerkvena glasba\n_START_PARAGRAPH_\nStolnica v K\xc3\xb6lnu ima dvoje orgel od Klais Orgelbau, pre\xc4\x8dne orgle zgrajene leta 1948 in orgle v ladji zgrajene leta 1998. Stolni\xc4\x8dni organisti so bili med drugimi Josef Zimmermann, Clemens Ganz (1985-2001) in Winfried B\xc3\xb6nig (2001).'